གཉིས་པ་བྲག་རིས་ཡི་གེ་ནི།བྲག་དང་ཕུག་པ་སོགས་ཀྱི་ངོས་སུ་བྲིས་པའི་གཟུགས་རིས་སྣ་ཚོགས་པ་སྟེ།རི་དྭགས་བཤོལ་བ་དང་ཕྱུགས་འཚོ་བ་དང་གཡུལ་འགྱེད་པ་སོགས་ཀྱི་རི་མོ་ཡོད།བོད་ཀྱི་གནམ་མཚོ་ཕྱུག་མོའི་འགྲམ་གྱི་བྲག་གསེབ་ཀྱི་ཕུག་པ་དག་གི་ནང་ན་རི་མོ་འདི་རིགས་མང་དུ་མཐོང་རྒྱུ་འདུག་ལ།གཞན་ཡང་མངའ་རིས་དང་དབུས་གཙང་དང་མཚོ་སྔོན་པོ་སོགས་དང་འཛམ་བུ་གླིང་གི་ས་ཆ་མང་པོ་ནའང་ཡོད།གཟུགས་རིས་འདི་རྣམས་ཡི་གེའི་རྣམ་པར་དངོས་སུ་མ་གྲུབ་ཀྱང་མཚོན་དོན་གྱི་བརྗོད་བྱ་ཡོད་ཅིང༌།གཟུགས་རིས་དང་ཡི་གེ་གཉིས་སོ་སོར་གྱེས་པའི་མགོ་རྩོམ་པའི་གནས་སྐབས་ཙམ་ཞིག་ཡིན་ནོ།།